નવી દિલ્હી: કેન્દ્ર સરકારે ફેસબુક યુઝર્સના ડેટાની ચોરીના મામલામાં કેમ્બ્રિજ એનાલિટિકાને નોટિસ જારી કરી છે અને ૩૧ માર્ચ સુધીમાં જવાબ માગ્યો છે. સરકારે ફેસબુક સાથે સંકળાયેલ કેમ્બ્રિજ એનાલિટિકાનો ખુલાસો માગ્યો છે કે શું તે ભારતીય યુઝર્સના ડેટાની ચોરી અને દુરુપયોગ કરવામાં તેમજ તેમની મતદાન કરવાની પેટર્નને પ્રભાવિત કરવામાં સંડોવાયેલ હતી કે કેમ? એટલું જ નહીં આ નોટિસ દ્વારા કંપનીનો એ પણ ખુલાસો માગવામાં આવ્યો છે કે કયા કયા એકમોએ તેની સેવાઓ લીધી હતી અને તે કેવા પ્રકારના ડેટા રાખે છે અને તેણે યુઝર્સની સંમતિ લીધી હતી કે કેમ?